home

=Bine aţi venit!=

Sunteţi pe site-ul echipei de la Şcoala "George Coşbuc", Baia Mare, participantă în cadrul proiectului european Green Wave.

Câteva evenimente care marchează începutul acestui proiect


 * Undă verde la Descoperă metoda predării prin investigare pentru Şcoala Europeană ”George Coşbuc” din Baia Mare **

Şcoala Europeană ”George Coşbuc” din Baia Mare a găzduit în perioada **21 - 23 ianuarie 2011**, cursurile de instruire în predarea ştiinţelor, în cadrul proiectului ”Descoperă ” adresat cadrelor didactice din învăţământul primar şi gimnazial şi susţinut de Centrul pentru Educaţie şi Formare în Ştiinţe din cadrul Institutului pentru Fizica Laserilor, Plasmei şi Radiaţiei (INFLPR).

Obiectivul principal al evenimentului a fost diseminarea informaţiilor despre metoda de predare prin investigare (inquiry-based method) şi aplicarea acesteia în cadrul orelor de ştiinţă. Astfel se doreşte o reformare a procesului de predare al ştiinţelor în şcoli, cu efecte asupra întregii comunităţi (implementarea practicii europene descrise de proiectul Pollen), dar şi formarea continuă şi perfecţionare a profesorilor de ştiinţă (implementarea practicii franceze- proiectul La Main à Pâte). În cadrul proiectului vor fi organizate cursuri, sesiuni informative, concursuri pentru elevi, concursuri de proiecte pentru cadrele didactice şi vizite la INFLPR. Totodată se vor traduce în limba română materiale de referinţă în domeniu.

50 de profesori de gimnaziu şi 60 de învăţători din judeţul Maramureş au beneficiat de acest training gratuit. Şcoala ”George Coşbuc” aplică deja sistemul de predare al ştiinţelor prin investigare, participând la proiectul european de cercetare Greenwave (Fibonacci) prin cele două clase selectate. Astfel elevii din clasa a IV-a A a înv. Maria Dragoş şi cei din învăţământul gimnazial reprezentaţi de clasa a VI-a A, coordonaţi de prof. Ana Puşcaş, specialitate fizică, se alătură celor 373 de clase alese din peste 15 ţări europene în observarea începutului primăverii şi a înaintării acesteia în Europa.

Cercetătorii afirmă că privind din spaţiul cosmic, un val verde se deplasează traversând continentul în timpul primăverii. Acest fapt se datorează înmuguririi copacilor şi a arbuştilor. El începe în partea de sud a Europei în luna februarie şi se deplasează spre nordul continentului pe măsură ce temperaturile cresc. Viteza de deplasare este aceeaşi cu cea a unui călător mergând pe jos, mai exact patru mile pe oră sau aproximativ o sută de kilometri pe săptămână (dacă ar călătorii doar ziua). Elevii vor observa şi monitoriza ştiinţific speciile din apropierea şcolii şi detaliile despre vreme (temperatură, viteza vântului, nivelul precipitaţiilor).

Vă invităm alături de noi să urmăriţi evoluţia activităţilor de proiect. prof. Ana Puşcaş, inst. Maria Dragoş

Prin participarea noastră la proiectul Descoperă, am primit pentru o perioadă, pentru utilizare, dispozitivul Eurosense. Am inclus în cadrul proiectului şi măsuratori de temperatură realizate cu acest dispozitiv.

Mulţumim, **Center for Science Education and Training** - CSET, pentru echipamentul pus la dispoziţie în cadrul proiectului //**"Formarea şi perfecţionarea cadrelor didcatice din învăţământul preuniversitar pentru predarea ştiinţelor - Descoperă"**//, proiect finanţat din **Fondul Social European prin Programul Operaţional Sectorial Dezvoltarea Resurselor Umane 2007- 20013**. ** Investeşte în oameni! **


 * [[image:miscare_apa_martie_2011-_aninmata.gif width="320" height="240" caption="Special pentru Ziua Mondiala a Apei"]] || [[image:Certificat-PuscasA-web.jpg width="247" height="352"]] ||